recursal/SuperWikiNEXT-32B huggingface dataset:
**Loculi** (sardiksi *Lòcula*) on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 517 asukasta (vuonna 2016) ja sen pinta-ala on 38,15 neliökilometriä. Se sijaitsee 26 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Loculi** Wikimedia Commonsissa

Nuoron maakunta
Aritzo | Arzana | Atzara | Austis | Bari Sardo | Baunei | Belvì | Birori | Bitti | Bolotana | Borore | Bortigali | Cardedu | Desulo | Dorgali | Dualchi | Elini | Fonni | Gadoni | Gairo | Galtellì | Gavoi | Girasole | Ilbono | Irgoli | Jerzu | Lanusei | Lei | Loceri | Loculi | Lodine | Lodè | Lotzorai | Lula | Macomer | Mamoiada | Meana Sardo | Noragugume | Nuoro | Oliena | Ollolai | Olzai | Onanì | Onifai | Oniferi | Orani | Orgosolo | Orosei | Orotelli | Ortueri | Orune | Osidda | Osini | Ottana | Ovodda | Perdasdefogu | Posada | Sarule | Silanus | Sindia | Siniscola | Sorgono | Talana | Tertenia | Teti | Tiana | Tonara | Torpè | Tortolì | Triei | Ulassai | Urzulei | Ussassai | Villagrande Strisaili
**Farmakopea** on käytössä olevien lääkeaineiden määritelmät sisältävä kirja. Farmakopeaan sisältyy myös laatuvaatimukset lääkeaineille, apuaineille ja lääkevalmisteille sekä mm. määräyksiä ja ohjeita säilytyksestä. Suomessa farmakopean vahvistavaksi viranomaiseksi on Lääkelaissa määritelty Fimea. Farmakopeaa käyttävät toiminnassaan lääketeollisuus, lääketukkukaupat, apteekit ja lääkevalvontaviranomaiset. Vaikka lääkeaineluetteloita oli ollut jo antiikin ajoilta lähtien, ensimmäisen kerran termiä farmakopea käytti Anuce Foesius 1561.

Farmakopeat Suomessa
--------------------

Suomen ensimmäinen *Pharmacopoea Fennica* ilmestyi vuonna 1819 latinan kielellä. Sen esikuvana oli ollut ruotsalainen farmakopea vuodelta 1784. Toinen laitos ilmestyi vuonna 1852 latinan kielellä. Siitä julkaistiin myös täydennetty ruotsinkielinen painos ja vuoden 1863 kolmas laitos oli hyvin samanlainen. Neljäs laitos ilmestyi latinaksi ja ruotsiksi vuonna 1885 ja sen esikuvana oli kolme vuotta aiemmin julkaistu saksalainen farmakopea. Viides laitos ilmestyi suomeksi ja ruotsiksi vuonna 1915. Kuudes laitos ilmestyi suomeksi vuonna 1938 ja ruotsiksi vuonna 1940. Siinä oli otettu huomioon kansainvälisiä sopimuksia ja vaatimuksia ja sen laatimisessa oli käytetty apuna ruotsalaista ja tanskalaista farmakopeaa. Samoja esikuvia käytettiin vuonna 1956 ilmestyneessä seitsemännessä laitoksessa, joka oli apteekkien lisäksi tarkoitettu myös lääketeollisuutta ja tukkukauppaa varten.

Kansainvälisyyden vaatimuksien lisäännyttyä Pohjoismainen Farmakopeatoimikunta julkaisi ensimmäisen *Pharmacopoea Nordica*n vuonna 1962 ja se tuli voimaan vuonna 1965 kaikissa Pohjoismaissa ja korvasi kansallisen farmakopean. Euroopan Farmakopeatoimikunta julkaisi ensimmäisen *European Pharmacopoeia*n vuonna 1969. Se otettiin käyttöön Suomessa vuoden 1978 alussa ja *Pharmacopoea Nordica* on jäänyt vähitellen pois käytöstä. Nykyään Euroopan farmakopeaa toimittaa Euroopan neuvoston lääkkeiden laatuasioista vastaava yksikkö (EDQM).

Katso myös
----------

* Pharmaca Fennica

Lähteet
-------

1. 1 2  Haku - Lääkärikirja - Tohtori.fi  2011. Darwin Media Oy. Viitattu 13.12.2011.
2. 1 2 3  Fimea - Euroopan farmakopea Fimea.  Arkistoitu 8.9.2015. Viitattu 15.1.2016.
3. ↑  Fimea - Kansallinen farmakopea-aineisto  2010. Fimea.  Arkistoitu 23.9.2013. Viitattu 13.12.2011.
4. 1 2 3  Arno Forsius: Farmakopea *saunalahti.fi*.  2006.  Arkistoitu 4.3.2016. Viitattu 15.1.2016.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Farmakopea**.
* Pharmacopoea Fennica: cum gratia &b privilegio sacrae imperialis majestatis (1819) Internet Archive -palvelussa.
* Pharmacopoea fennica (editio quinta) - Finska farmakopen ( femte upplagan) (1914) Internet Archive -palvelussa.
Surimitahnaa valmistusvaiheessa.
Surimitahnasta valmistettuja äyriäisenlihajäljitelmiä.
**Surimi** on elintarvike, jota valmistetaan kala- tai lihamassasta, joka puristetaan muotoon ja maustetaan uudeksi elintarvikkeeksi. Surimiin käytetään esimerkiksi kummeliturskaa tai alaskanseitiä. Siitä valmistetaan rapupuikkoja (rapujäljitelmä) ja Aasiassa myös monen muun tyyppisiä tuotteita.

Historia
--------

Surimi syntyi alun perin 1200-luvulla, kun japanilaiset kokit jauhoivat ja suolasivat ylijäämäkalaa. 1960-luvulla japanilainen kemisti havaitsi, että lisäämällä perinteiseen surimin valmistusmenetelmään sokeria sen pystyi stabiloimaan, pakastamaan ja näin takaamaan sen säilyvyyden. Hänen keksintönsä käynnisti nykyään miljardin dollarin maailmanlaajuisen teollisuudenalan. Surimi on suosittu osa japanilaista, eteläkorealaista, ranskalaista, thaimaalaista ja espanjalaista ruokakulttuuria. Sitä voidaan maustaa ja muokata muistuttamaan erilaisia mereneläviä, kuten hummeria, kampasimpukoita ja rapuja.

Perinteisesti *kamabokoksi* kutsuttu surimin valmistusmenetelmä on ensimmäisen kerran mainittu vuonna 1528 kirjoitetussa japanilaisessa keittokirjassa.

Koostumus
---------

Koostumukseltaan äyriäisten lihaa muistuttavaa surimia voidaan valmistaa monista eri kalalajeista. Se maustetaan ravulla, katkaravulla, kampasimpukalla tai hummerilla. Se muotoillaan, kypsennetään ja leikataan ja tarjoillaan erilaisina annoksina ja tyyleinä, kuten ravunsaksia muistuttavina tuotteina, tankoina, paloina tai silppuna. Se on myös esikypsennetty ja käyttövalmis, joten sitä on kätevä käyttää missä tahansa reseptissä, jossa tarvitaan äyriäisten makua.

Valmistus
---------

Kala jauhetaan hienoksi ja sekoitetaan sen jälkeen muiden ainesosien, kuten tärkkelyksen, suolan, ravunlihan ja kananmunan valkuaisen kanssa. Valmistuksen jälkeen surimimassa annostellaan muotteihin ja ulkopinnalle maalataan ohut kerros oranssia elintarvikeväriä, jotta se jäljittelisi ravun luonnollista värisävyä.

Ravintoarvo
-----------

Ravitsemuksellisesti surimi eroaa aidosta ravunlihasta. Aidossa ravunlihassa on lähes kolme kertaa enemmän proteiinia kuin surimissa. Lisäksi surimissa on enemmän sokeria ja vähemmän natriumia kuin aidossa ravunlihassa. Gluteeniyliherkkien tulisi välttää surimia, sillä se on usein käsitelty tärkkelyksellä ja muilla gluteenipohjaisilla sakeuttamisaineilla.

Lähteet
-------

1. ↑  USDA Glossary (Arkistoitu – Internet Archive), viitattu 12.5.2012
2. 1 2 3  Let Me Tell You About Surimi *Seafood Nutrition Partnership*.  5.11.2019. Viitattu 19.12.2023. (englanniksi)
3. ↑  Imitation Crab Meat *encyclopedia.com*. Viitattu 19.12.2023.
4. 1 2  The Real Story Behind Imitation Crab *Southern Living*. Viitattu 19.12.2023. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Surimi**.
* What are Surimi and Surimi Seafood

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:Surimi
**Osidda** (sardiksi *Osìdde*) on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 257 asukasta (vuonna 2016) ja sen pinta-ala on 25,68 neliökilometriä. Se sijaitsee 650 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Osidda** Wikimedia Commonsissa

Nuoron maakunta
Aritzo | Arzana | Atzara | Austis | Bari Sardo | Baunei | Belvì | Birori | Bitti | Bolotana | Borore | Bortigali | Cardedu | Desulo | Dorgali | Dualchi | Elini | Fonni | Gadoni | Gairo | Galtellì | Gavoi | Girasole | Ilbono | Irgoli | Jerzu | Lanusei | Lei | Loceri | Loculi | Lodine | Lodè | Lotzorai | Lula | Macomer | Mamoiada | Meana Sardo | Noragugume | Nuoro | Oliena | Ollolai | Olzai | Onanì | Onifai | Oniferi | Orani | Orgosolo | Orosei | Orotelli | Ortueri | Orune | Osidda | Osini | Ottana | Ovodda | Perdasdefogu | Posada | Sarule | Silanus | Sindia | Siniscola | Sorgono | Talana | Tertenia | Teti | Tiana | Tonara | Torpè | Tortolì | Triei | Ulassai | Urzulei | Ussassai | Villagrande Strisaili
Bryce-ohjelmalla renderöity keinotekoinen maailma avaruudesta nähtynä
**Keinotekoinen maailma** (engl. *constructed world*, *conworld* ja *sub-creation*) on keinotekoisten maailmojen, esimerkiksi kuvitteellisten kaupunkien, maiden, kansojen ja planeettojen jne. luomista esimerkiksi elokuvia, tieteiskirjoja tai tietokonepelejä varten. Keinotekoisten maailmojen rakentelua sanotaan geofiktioksi.

Alkuperäisten hahmojen kuvitteelliset universumit pitävät Disney (Mikki Hiiri, Nalle Puh, Maija Poppanen, jne.), DC Comics (Teräsmies, Batman, Ihmenainen, jne.), Marvel Comics (Hämähäkkimies, Hulk, Ryhmä-X, jne.), Tähtien sota, Star Trek, Doctor Who ja monet muut.

Hyvä esimerkki geofiktiosta on J. R. R. Tolkienin Taru sormusten herrasta. Tolkienin uskonnollisen käsityksen mukaan ihmisellä ei voi olla korkeampaa tavoitetta kuin toisen maailman "alempi luominen" (*sub-creation*), joten hän itse näki Keski-Maan luomisessa häivähdyksen korkeampien voimien johdatusta.

Keinotekoinen maailma voidaan luoda siten että ensin luodaan planeetan laajat piirteet, joita tarkennetaan esimerkiksi maiden, kylien, kaupunkien tasolle mennen koko ajan yhä pienempiin yksityiskohtiin. Toisinkin päin voidaan tehdä: kuvataan vaikka planeetan jokin paikka ensin tarkasti, ja sitten ympäröivää maailmaa.

Katso myös
----------

* Planeettaluokitus
* Elinkelpoinen planeetta
* Maailmanrakennus

Lähteet
-------

1. ↑  Kolossa maan sisässä asui hobitti osa III - Mytologiasta myyntimenestykseksi Verkkolehti Skenet. Viitattu 12.10.2007. [vanhentunut linkki]
**Ottana** (sardiksi *Otzàna*) on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 2 307 asukasta (vuonna 2016) ja sen pinta-ala on 45,07 neliökilometriä. Se sijaitsee 185 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Ottana** Wikimedia Commonsissa

Nuoron maakunta
Aritzo | Arzana | Atzara | Austis | Bari Sardo | Baunei | Belvì | Birori | Bitti | Bolotana | Borore | Bortigali | Cardedu | Desulo | Dorgali | Dualchi | Elini | Fonni | Gadoni | Gairo | Galtellì | Gavoi | Girasole | Ilbono | Irgoli | Jerzu | Lanusei | Lei | Loceri | Loculi | Lodine | Lodè | Lotzorai | Lula | Macomer | Mamoiada | Meana Sardo | Noragugume | Nuoro | Oliena | Ollolai | Olzai | Onanì | Onifai | Oniferi | Orani | Orgosolo | Orosei | Orotelli | Ortueri | Orune | Osidda | Osini | Ottana | Ovodda | Perdasdefogu | Posada | Sarule | Silanus | Sindia | Siniscola | Sorgono | Talana | Tertenia | Teti | Tiana | Tonara | Torpè | Tortolì | Triei | Ulassai | Urzulei | Ussassai | Villagrande Strisaili
**Oksatsoliini** (C3H5NO) on heterosyklinen orgaaninen yhdiste ja oksatsolin osittain tyydyttynyt yhdiste. Oksatsoliinin johdannaisilla on merkitystä muun muassa lääkkeinä ja polymeerien valmistuksessa.

Ominaisuudet ja valmistus
-------------------------

Oksatsoliinin tautomeriset muodot
Oksatsoliinilla on kolme tautomerista muotoa, jotka eroavat toisistaan kaksoissidoksen paikalla. Nämä isomeerit ovat 2-oksatsoliini, 3-oksatsoliini ja 4-oksatsoliini, joista 2-oksatsoliini on tavanomaisin. Oksatsoliini on väritöntä nestettä, jolla on amiinienkaltainen haju.

Oksatsoliinia voidaan valmistaa kuumentamalla β-kloorietyyliformamidia emäksisessä vei- tai alkoholiliuoksessa. Oksatsoliini johdannaisia voidaan valmistaa muun muassa aminoalkoholien ja karboksyylihappojen välisellä kondensaatioreaktiolla tai atsiridiiniamidien toisiintumisella lämmön tai happojen vaikutuksesta. Näitä johdannaisia käytetään muun muassa lääkkeinä, pinta-aktiivisina aineina ja polyamidipolymeerien valmistaimseen.

Lähteet
-------

1. ↑  Oxazoline – Substance summary *PubChem*. NCBI. Viitattu 10.12.2016.
2. 1 2 3 4  Thomas Scott, Mary Eagleson: *Concise encyclopedia chemistry*, s. 736. Walter de Gruyter, 1994. ISBN 978-3110114515. (englanniksi)
3. ↑  Alan C. Eachus & Allen F. Bollmeier: *Alkanolamines from Nitro Alcohols, Kirk-Othmer Encyclopedia of Chemical Technology*, John Wiley & Sons, New York, 2003. Viitattu 10.12.2016
4. ↑  G. Scherr, U. Steuerle & R. Fikentscher: *Imines, Cyclic, Kirk-Othmer Encyclopedia of Chemical Technology*, John Wiley & Sons, New York, 2000. Viitattu 10.12.2016

Aiheesta muualla
----------------

* Kuvia tai muita tiedostoja aiheesta **Oksatsoliini** Wikimedia Commonsissa
Kunmingin rautatieasema
**Kunmingin joukkomurha 2014** oli Kunmingin rautatieasemalla Kiinan Yunnanissa 1. maaliskuuta 2014 tehty joukkomurha, jossa 31 ihmistä kuoli ja 141 muuta haavoittui.

Kunmingin joukkomurhaa suunnitelleen ryhmän kolme miespuolista jäsentä pidätettiin kaksi päivää ennen iskua heidän yrittäessään poistua maasta. Ryhmässä oli viisi muuta jäsentä, jotka toteuttivat iskun pidätyksistä huolimatta. Rautatieasemalla olleiden kimppuun hyökättiin illalla 1. maaliskuuta 2014 puukoin. Hyökkääjistä neljä ammuttiin kuoliaiksi tapahtumapaikalla. Hyökkäyksen toteuttaneeseen joukkoon kuulunut nainen, Patigul Tohti, pidätettiin ja asetettiin syytteeseen kolmen ennen iskua pidätetyn miehen kanssa. Iskandar Ehet, Turgun Tohtunyaz ja Hasayn Muhammad saivat kuolemantuomiot terroristisen ryhmän johtamisesta ja murhista. Patigul Tohtia syytettiin terroristisen ryhmän toimintaan osallistumisesta ja murhista. Hänen saamansa kuolemantuomio muuntui elinkautiseksi vankeusrangaistukseksi hänen raskautensa johdosta. Kuolemantuomiot saaneet kolme miestä teloitettiin maaliskuussa 2015.

Kiinan hallinnon mukaan iskun taustalla oli Xinjiangin islamilainen ääriliikehdintä. Joukkomurha liittyi laajempiin levottomuuksiin, jotka uiguurien asioita ajaneiden aktivistien mukaan juonsivat juurensa Kiinan hallinnon uiguureihin kohdistamaan kulttuuristen ja uskonnollisten oikeuksien tukahduttamiseen.

Lähteet
-------

1. 1 2 3 4 5  Four sentenced in China over Kunming station attack BBC 12.9.2014, viitattu 26.1.2024 (englanniksi)
2. 1 2 3  China stabbing suspects sentenced to death Al Jazeera 12.9.2014, viitattu 26.1.2024 (englanniksi)
3. ↑  China executes three over Kunming station attack BBC 24.3.2015, viitattu 26.1.2024 (englanniksi)
**Ovodda** (sardiksi *Ovòdda*) on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 1 602 asukasta (vuonna 2016) ja sen pinta-ala on 40,85 neliökilometriä. Se sijaitsee 751 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Ovodda** Wikimedia Commonsissa

Nuoron maakunta
Aritzo | Arzana | Atzara | Austis | Bari Sardo | Baunei | Belvì | Birori | Bitti | Bolotana | Borore | Bortigali | Cardedu | Desulo | Dorgali | Dualchi | Elini | Fonni | Gadoni | Gairo | Galtellì | Gavoi | Girasole | Ilbono | Irgoli | Jerzu | Lanusei | Lei | Loceri | Loculi | Lodine | Lodè | Lotzorai | Lula | Macomer | Mamoiada | Meana Sardo | Noragugume | Nuoro | Oliena | Ollolai | Olzai | Onanì | Onifai | Oniferi | Orani | Orgosolo | Orosei | Orotelli | Ortueri | Orune | Osidda | Osini | Ottana | Ovodda | Perdasdefogu | Posada | Sarule | Silanus | Sindia | Siniscola | Sorgono | Talana | Tertenia | Teti | Tiana | Tonara | Torpè | Tortolì | Triei | Ulassai | Urzulei | Ussassai | Villagrande Strisaili
**Birori** (sardiksi *Bìroro*) on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 531 asukasta (vuonna 2016) ja sen pinta-ala on 17,33 neliökilometriä. Se sijaitsee 450 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Birori** Wikimedia Commonsissa

Nuoron maakunta
Aritzo | Arzana | Atzara | Austis | Bari Sardo | Baunei | Belvì | Birori | Bitti | Bolotana | Borore | Bortigali | Cardedu | Desulo | Dorgali | Dualchi | Elini | Fonni | Gadoni | Gairo | Galtellì | Gavoi | Girasole | Ilbono | Irgoli | Jerzu | Lanusei | Lei | Loceri | Loculi | Lodine | Lodè | Lotzorai | Lula | Macomer | Mamoiada | Meana Sardo | Noragugume | Nuoro | Oliena | Ollolai | Olzai | Onanì | Onifai | Oniferi | Orani | Orgosolo | Orosei | Orotelli | Ortueri | Orune | Osidda | Osini | Ottana | Ovodda | Perdasdefogu | Posada | Sarule | Silanus | Sindia | Siniscola | Sorgono | Talana | Tertenia | Teti | Tiana | Tonara | Torpè | Tortolì | Triei | Ulassai | Urzulei | Ussassai | Villagrande Strisaili
**Lois Catherine Marshall** (29. tammikuuta 1924 Toronto – 19. helmikuuta 1997 Toronto) oli kanadalainen taidemusiikin laulaja, äänialaltaan sopraano.

Marshall sairastui kaksivuotiaana polioon ja kävi seuranneen vuosikymmenen aikana läpi useita jalkaleikkauksia lastensairaalassa, jossa innostui laulamisesta. Lapsena Marshallia vietiin Toronton sinfoniaorkesterin konsertteihin sekä Jascha Heifetzin ja Vladimir Horowitzin esiintymisiin. 12-vuotiaana Marshall aloitti muodolliset opintonsa pianisti, urkuri, laulunopettaja Weldon Kilburnin johdolla. Opetus- ja säestyssuhde laajeni henkilökohtaisemmaksi ja johti vuonna 1968 solmittuun avioliittoon. Lisäksi Marshall sai yksinlaulun opetusta wieniläissyntyiseltä sopraano Emmy Heimilta.

Ernest MacMillan havaitsi Marshallin lahjakkuuden ja kiinnitti hänet esiintymään Toronton sinfoniaorkesterin sekä Mendelssohn-kuoron kanssa Matteus-passion esityksiin vuonna 1947. Laulaja valmistui huippuarvosanoin The Royal Conservatory of Musicista ja sai Eaton-stipendin vuonna 1950. Samana vuonna hän voitti CBC:n *Singing Stars of Tomorrow* -kilpailun. Vuonna 1952 Marshall saavutti Naumburg-palkinnon, jonka turvin hän pääsi tekemään New Yorkin -ensiesiintymisensä kaupungintalolla. Tästä hyvästä laulaja sai tunnustusta Arturo Toscaninilta, joka kutsui tämän laulamaan ja levyttämään Ludwig van Beethovenin Missa Solemniksen.

Myöhemmin Marshall esiintyi sooloresitaaleissa ja orkesterien kanssa pitkin Pohjois-Amerikkaa, Eurooppaa, Australiaa ja Venäjää. Oopperauraa rajoitti huomattavasti laulajan jalkojen huonokuntoisuus. Eräs Marshallin huomattava levytys kuitenkin on Wolfgang Amadeus Mozartin *Ryöstö Seraljista* -oopperan levytys, jossa kapellimestarina toimi Thomas Beecham. Sarah Caldwellin johdolla Bostonin oopperassa järjestettiin Giacomo Puccinin oopperoiden *La bohème* ja *Tosca* tulkinnat, jotka olivat erityisesti Marshallia varten suunniteltuja.

1970-luvun puolestavälistä alkaen Marshall syventyi mezzosopraanoille kirjoitettuun ohjelmistoon. Hän tulkitsi muun muassa Franz Schubertin ja Robert Schumannin tuotantoa mezzosopraanon ominaisuudessa. Vuonna 1986 hän liittyi henkilökunnan jäsenenä Toronton yliopistoon, jossa hän opetti, kunnes kuoli leikkauskomplikaatioihin 73 vuoden iässä.

Lähteet
-------

1. 1 2 3 4 5  Lois Marshall *Biography*. Bach-Cantatas.com. Viitattu 18.4.2018. (englanniksi)


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Alankomaat
* Puola

 |
|  |
| Taiteenala | 
* MusicBrainz
* Te Papa (New Zealand)

 |
|  |
| Henkilöt | 
* Trove

 |
|  |
| Muut | 
* Europeana
* SNAC

 |

 |
Ilves-Teatterin talo elokuussa 2019.
**Ilves-Teatteri** on yksi kolmesta Helsingin ylioppilasteatterista. Teatteri sai alkunsa Helsingin yliopiston Hämäläis-Osakunnasta, ja se toimi aluksi Tavastia-klubin yläkerrassa. Vuonna 1986 Ilvesteatteri muutti Käpylään, entisen elokuvateatteri Rion tiloihin. Sali on pieni, katsomoon mahtuu 30–40 henkeä. Tilojen menneisyys elokuvateatterina näkyy kaltevana lattiana.

Ilves-Teatteri on harrastajateatteri, jonka jäseneksi pääsee pääasiassa pääsykokeiden kautta. Teatterilla ei ole virallista linjaa, vaan teatteri on hyvin aktiivijäsenistönsä näköinen. Ilves-Teatterin toimintakulttuuriin kuuluu merkittävien päätösten sopiminen jäsenkokouksissa. Jäsenkokouksissa päätetään muun muassa keväälle valittavat produktiot sekä syksyn uusien produktion ohjaajat. Kevään produktioiden työryhmät muodostuvat tyypillisesti teatterin vanhasta jäsenistöstä. Syksyn uusien produktion toteuttaa pääsykokeissa valittu uusi jäsenistö.

Ilves-Teatterilla on tullut tavaksi järjestää joka syksy poikkitaiteelliset Räntäkarkelo-festivaalit. Tapahtuman erityisluonteeseen kuuluu avoin esityshaku ja esitysten 30 minuutin maksimimitta. 

Ilves-Teatteri kuuluu Ylioppilasteatteriliittoon ja osallistuu vuosittain Ylioppilasteatterifestivaaliin.

Aiheesta muualla
----------------

* Ilves-Teatterin kotisivu
**Fonni** (sardiksi *’Onne*) on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 3 944 asukasta (vuonna 2016) ja sen pinta-ala on 112,27 neliökilometriä. Se sijaitsee 1000 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Fonni** Wikimedia Commonsissa

Nuoron maakunta
Aritzo | Arzana | Atzara | Austis | Bari Sardo | Baunei | Belvì | Birori | Bitti | Bolotana | Borore | Bortigali | Cardedu | Desulo | Dorgali | Dualchi | Elini | Fonni | Gadoni | Gairo | Galtellì | Gavoi | Girasole | Ilbono | Irgoli | Jerzu | Lanusei | Lei | Loceri | Loculi | Lodine | Lodè | Lotzorai | Lula | Macomer | Mamoiada | Meana Sardo | Noragugume | Nuoro | Oliena | Ollolai | Olzai | Onanì | Onifai | Oniferi | Orani | Orgosolo | Orosei | Orotelli | Ortueri | Orune | Osidda | Osini | Ottana | Ovodda | Perdasdefogu | Posada | Sarule | Silanus | Sindia | Siniscola | Sorgono | Talana | Tertenia | Teti | Tiana | Tonara | Torpè | Tortolì | Triei | Ulassai | Urzulei | Ussassai | Villagrande Strisaili
**Frans Henry Engström** (14. lokakuuta 1873 Kalmar, Ruotsi – 30. huhtikuuta 1940 Helsinki) oli ruotsalaissyntyinen elokuvaaja, joka toimi kuvaajana useissa varhaisissa suomalaisissa mykkäelokuvissa. 

Engström toimi 1890-luvulta alkaen valokuvaajana Karl Emil Ståhlbergin omistaman Atelier Apollon palveluksessa. Engström kuvasi Suomen ensimmäisen näytelmäelokuvan Salaviinanpolttajat (1907) ja hän koulutti myös kaksi apulaistaan Hjalmar Hårdhin ja Oscar Lindelöfin elokuvaajiksi.

Engström elokuvasi vuodesta 1905 alkaen Suomessa filmejä, joita esitettiin täytekuvina insinööri Karl Emil Ståhlbergin *Maailman ympäri*-elokuvateatterissa. Näiden filmien luultiin jo hävinneen mutta 1930-luvun alkupuolella insinööri Heikki Aho löysi hänelle myydyn romufilmin joukosta tuhansia metrejä Engströmin Suomessa kuvaamia negatiiveja. Negatiiveista otetut kopiot osoittautuivat laadultaan erinomaisiksi.

Engström toimi myös tuottajana kolmessa kesällä 1911 kuvatussa elokuvassa Hyökyaaltoja, Anna-Liisa ja Sylvi. Elokuvien tuotantoa varten Engstöm perusti edellisenä vuonna yhdessä Suomen Kansallisteatterin näyttelijöiden Teuvo Puron ja Teppo Raikkaan kanssa yhtiön jonka osakepääoman Engström hankki. Engström kärsi kuitenkin suuret tappiot tässä yrityksessä sillä kahden elokuvan filmit tuhoutuivat kun ne oli lähetetty kehitettäväksi Kööpenhaminaan. Kolmas elokuvista, Sylvi, säilyi ja se saatiin myytyä 4500 markan kertakorvauksella Lyyra-elokuvateatteriketjun omistaneelle Hjalmar V. Pohjanheimolle. Pelkästään elokuvien kehittämiseen oli kuitenkin kulunut 12 500 markkaa.

Frans Engströmin kuvaamia elokuvia
----------------------------------

* *Salaviinanpolttajat* (1907)
* *Hyökyaaltoja* (1911)
* *Finnland* (1911)
* *Anna-Liisa* (1911)
* *Sylvi* (1911)

Lähteet
-------

* Elonet: Frans Engström
* Hannu Salmi: Kaunis alku kotimaiselle teollisuudelle - Suomalaisen näytelmäelokuvatuotannon varhaisvaiheet (1907-13) kansallisena projektina. Wider Screen 1/1998

Viitteet
--------

1. ↑  Mielenkiintoinen "antiikkilöytö" kotimaisen elokuvan alalla. Tuhansia metrejä 1905-10 Suomessa filmattuja elokuvia löydetty sattumalta. Filmejä ryhdytään pian esittämään, Helsingin Sanomat, 14.01.1934, nro 12, s. 13, Kansalliskirjaston digitaaliset aineistot
Tarinan englanninkielisen julkaisun ensimmäinen sivu.
**Kirjekyyhky Silosiipi** (*Rocket Wing Saves the Day*) on Carl Barksin kirjoittama ja piirtämä Aku Ankka -tarina, joka julkaistiin ensimmäisen kerran *Walt Disney’s Comics and Stories* 139 -lehdessä vuonna 1952. Suomessa se julkaistiin alun perin *Aku Ankka* -lehden vuoden 1953 ensimmäisessä numerossa. Monien muiden Barksin tarinoiden tapaan Silosiipikin on kymmensivuinen. Tarinan on suomentanut Sirkka Ruotsalainen Aku Ankan parhaat -albumisarjan *Kun taivaalta satoi rahaa* -albumissa.

Juoni
-----

Tarina alkaa siitä, kun Aku ja Iines ovat merellä seilaamassa. Aku soittaa kitaraa, ja Iines ikävöi Akun huomista lähtöä "Sillisaarelle". Aku kertoo olevansa poissa vain yhden päivän. Sillä välin Tupu, Hupu ja Lupu ovat kouluttamassa kirjekyyhkyään, Silosiipeä. Seuraavana päivänä Aku varastaa kirjekyyhkyn, ja lähettää sillä romanttisen viestin Iinekselle. Kun lintu on lähtenyt lentoon, ankanpojat ovat sattumalta tekemässä keinotekoisia junan ääniä, jolloin kirjekyyhky laskeutuu heidän luokseen. Pojat huomaavat viestin ja muokkaavat sitä erilaiseksi, ja lähettävät viestin sitten Iinekselle. Aku menee illalla Iineksen luokse, joka heittää häntä vihaisena ruukulla poikien muokkaaman viestin takia, jota Iines luuli Akun kirjoittamaksi. Iines menee sisälle, ja Aku löytää kyseisen viestin maasta. Aku kuulee poikien keskustelun siitä, että veturin - tai muun pillin vihellys vetää kirjekyyhkyä puoleensa. Pojat ovat suunnittelemassa kirjekyyhkyjen nopeuskisaan osallistumista, ja Akulla onkin jo juonet mielessä. Kilpakyyhkyt lähetetään lentoon, ja Aku viheltää pilliä Ankkalinnan kohdalla. Kyyhky laskeutuu Akun syliin. Aku lähettää kyyhkyn sitten matkaan, kun muut kyyhkyt ovat ehtineet edelle. Paljon myöhemmin Silosiipi palaa pettyneiden poikien luokse. Kilpailun pilaaminen oli rangaistus Akulta pojille.

Aku menee lepyttämään Iinestä, ja todistamaan, että hän ei sitä viestiä kirjoittanut. Iines suostuu uskomaan, jos vain Aku myisi tämän hankaluuksia aiheuttaneen linnun. Myöhemmin Aku lähtee Iineksen kanssa taas seilaamaan Sillisaaren luo, mutta usean meripeninkulman päässä rannasta syntyy vesipatsas, joka osuu Akun paattiin ja rikkoo laivan purjeen. Iines menee paniikkiin, ja Aku keksii lähettää Silosiiven viemään hätäviestiä. Satamassa kalasäilyketehtaan ruokapillin vihellys saa Silosiiven laskeutumaan pillin päälle. Pillistä puhaltava vesihöyry saa Akun viestin lentämään taivaan tuuliin. Silosiipi menee poikien luokse, ja pojat huomaavat heti sen jalassa olleen rinkulan, johon viesti oli sidottu. Pojat ymmärtävät, että kyseessä on hätätapaus ja lähtevät kohti sataman tehdasaluetta, ja löytävät tehtaan katolta hätäviestin. Tarina loppuu siihen, kun Silosiipi tulee kirjekyyhkykilpailussa ensimmäisenä maaliin, ja nyt koko Ankkaperhe on taas onnellinen.

Lähteet
-------

* *Kun taivaalta satoi rahaa ja muita Aku Ankan parhaita: Kirjekyyhky silosiipi*
*

Aiheesta muualla
----------------

* Kirjekyyhky Silosiipi Inducks-tietokannassa
**Air Interin lento 148** oli 20. tammikuuta 1992 tapahtunut lento-onnettomuus. Laskeutuessaan ollut Airbus A320-111 syöksyi maahan lähestyessään Strasbourgia. Maahansyöksystä selvisi yhdeksän ihmistä.

Lento
-----

Lento 148 oli Air Inter -lentoyhtiön reittilento Saint-Exupéryn kansainvälinen lentoasemalta Strasbourgin lentoasemalle maanantaina 20. tammikuuta 1992. Lennon loppuvaiheessa miehistö oli pyytänyt mittarilähestymistä kiitotielle 26, mutta koska kiitotiellä oli liikennettä, lennonjohto alkoi opastaa konetta laskeutumaan. Miehistö valmistautui laskeutumiseen ja asettivat laskeutumiskulmaksi 3.3 astetta. Miehistön asettaessa laskukulmaa kone alkoi nopeasti menettää korkeutta. Puuttuvan maastovaroitusjärjestelmän takia miehistö ei saanut varoitusta. Miehistö huomasi vuorenrinteen vasta kun kone tuli pilvien alapuolelle. He eivät voineet tehdä mitään, ja kone törmäsi puihin Saint-Odile -vuoren lähellä, liukui maata pitkin, hajoten samalla osiin ja syttyen palamaan. Kone törmäsi noin 799 metrin korkeudessa 813 metriä korkean vuoren rinteeseen 19,5 kilometrin päässä Strasbourgin lentoasemalta. 9 ihmistä selvisi, 87 kuoli maahansyöksyssä.

Onnettomuuden syyt
------------------

Onnettomuuden aiheutti miehistön virhe heidän asettaessa laskeutumiskulmaa. Ohjaamon autopilottinäytön yhdessä kohtaa oli kaksi toimintoa; laskeutumiskulman asettaminen sekä pystysuora nopeus. Miehistö oli laskeutumisen aikana sekoittanut nämä kaksi toimintoa, ja asettaneet laskeutumisnopeudeksi -3.3, joka tarkoitti koneen laskeutuvan 3 300 jalkaa minuutin aikana. Myöskin maastovaroittimen puuttuminen, koska Air Inter ei käyttänyt niitä, myötävaikutti turmaan vähentäen miehistöltä aikaa nostaa konetta.

Lähteet
-------

1. ↑  Airbus 320-konetyypin onnettomuudet: 25 vuodessa kahdeksan tuhoisaa turmaa *MTV Uutiset*.  26.03.2015.  Arkistoitu 5.7.2018. Viitattu 5.7.2018.
2. 1 2  Accident description *Aviation Safety Network*. Viitattu 14.7.2018. (englanniksi)
3. ↑  Air Inter Flight 148 - Crash Animation (Animaatio)  6.2.2018. Aviation Land. Viitattu 14.7.2018. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Air Inter Flight 148
**Galtellì** (sardiksi *Gartèddi*) on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 2 434 asukasta (vuonna 2016) ja sen pinta-ala on 56,53 neliökilometriä. Se sijaitsee 35 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Galtellì** Wikimedia Commonsissa

Nuoron maakunta
Aritzo | Arzana | Atzara | Austis | Bari Sardo | Baunei | Belvì | Birori | Bitti | Bolotana | Borore | Bortigali | Cardedu | Desulo | Dorgali | Dualchi | Elini | Fonni | Gadoni | Gairo | Galtellì | Gavoi | Girasole | Ilbono | Irgoli | Jerzu | Lanusei | Lei | Loceri | Loculi | Lodine | Lodè | Lotzorai | Lula | Macomer | Mamoiada | Meana Sardo | Noragugume | Nuoro | Oliena | Ollolai | Olzai | Onanì | Onifai | Oniferi | Orani | Orgosolo | Orosei | Orotelli | Ortueri | Orune | Osidda | Osini | Ottana | Ovodda | Perdasdefogu | Posada | Sarule | Silanus | Sindia | Siniscola | Sorgono | Talana | Tertenia | Teti | Tiana | Tonara | Torpè | Tortolì | Triei | Ulassai | Urzulei | Ussassai | Villagrande Strisaili
Skylab-Apollo. Taiteilijan näkemys asemasta ja miehistömodulista kiertoradalla.
**Skylab** oli yhdysvaltalainen avaruusasema. Asema oli kiertoradalla 1973–1979, mutta miehitettynä vain kolmeen otteeseen vuosina 1973–1974.

Skylab-asema oli itse asiassa Saturn IB -kantoraketin toinen vaihe, joka oli "kalustettu" uudelleen avaruusasemaksi. Asema ja koko Skylab-ohjelma hyödynsivät Apollo-ohjelmasta ylijäänyttä kalustoa. Kun kolme ylijäänyttä valmista Apollo-moduulia oli käytetty, asema jäi avaruuteen odottamaan jatkotoimenpiteitä.

Historia
--------

Skylab laukaistiin 14. toukokuuta 1973. Rakettina käytettiin Saturn V -kantoraketin muokattua versiota Saturn INT-21 (SL-1).

Skylab oli epäonninen. Laukaisun yhteydessä se menetti osan säteily- ja mikrometeorisuojistaan ja toisen pääaurinkopaneelinsa. Ensimmäisen miehistön tehtäväksi muodostuikin aseman korjaaminen edes jonkinlaiseen käyttökuntoon.

Asema oli miehitettynä kolmesti:

* Tehtävä SL-2 alkoi 25. toukokuuta 1973 ja kesti 28 päivää.
* Tehtävä SL-3 alkoi 28. heinäkuuta 1973 ja kesti 59 päivää.
* Tehtävä SL-4 alkoi 16. marraskuuta 1973 ja päättyi 8. helmikuuta 1974, 84 päivää laukaisun jälkeen.

Vaikka astronauttien raporttien mukaan asema oli lähes hajoamistilassa, sen kiertorataa oli tarkoitus vielä korottaa avaruussukkulan avulla vuonna 1979. Sukkulaohjelma kuitenkin viivästyi, ja kun samaan aikaan Auringon lisääntyneen aktiivisuuden vuoksi tihentyneet ilmakehän ylimmät osat hidastivat Skylabia ennakoitua enemmän, se putosi lopulta hallitsemattomasti ilmakehään 11. heinäkuuta 1979, ja sen palasia putosi muun muassa Australiaan, asumattomille alueille. Neuvostoliitto kritisoi tätä – sen avaruusasemat olivat aina palaneet ilmakehässä hallitusti asumattomien alueiden päällä.

|  |  |  |
| --- | --- | --- |
| Video

|  |  |
| --- | --- |
| Skylabin laukaisu 
 |  |

 |

Muuta
-----

Skylab-asemia rakennettiin kaksi kappaletta. Skylab 2 -asemaa ei koskaan kuitenkaan lähetetty avaruuteen. Käyttämätön asema on nykyään museoituna Yhdysvaltain Smithsonianin kansallisessa ilmailu- ja avaruusmuseossa, Washington D.C.:ssä.

Odottamattomien ongelmien varalle NASA rakensi Skylab Rescue -kapselin, jolla kaksi astronauttia hakisi pois asemalta kolmen hengen miehistön, jos CSM:llä ei voitaisi palata maahan.

Lähteet
-------

1. 1 2  Skylab Nasa.  Arkistoitu 30.1.2017. Viitattu 15.5.2018.
2. ↑  Skylab NASA.  Arkistoitu 14.8.2016. Viitattu 9.6.2018.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Skylab**.

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Kansalliset Muokkaa Wikidatassa | 
* Saksa
* Israel
* Yhdysvallat

 |

 |
**Kai Richard Hannus** (s. 15. joulukuuta 1945 Helsinki) on suomalainen tekniikan lisensiaatti ja paperikemikaaliteollisuuden eläköitynyt yritysjohtaja, joka on saanut teollisuusneuvoksen arvonimen.

Kai Hannus syntyi Levi Sigurd Hannuksen ja Gunborg Elisabeth Kronmanin perheeseen. Hän avioitui 1980 Britta Helena Hintzin kanssa. Hannus tuli ylioppilaaksi Kristinestads svenska samlyceumista 1965 ja valmistui Åbo Akademista diplomi-insinööriksi 1971 ja tekniikan lisensiaatiksi 1975. Hän oli Åbo Akademin tutkimusassistentti 1969–1971 ja tutkimusinsinööri 1972–1973, Suomen Akatemian tutkija 1973–1976, Raision Tehtaat Oy:n tärkkelystehtaan tutkimuspäällikkö 1976–1979, paperikemikaalien tuotepäällikkö 1979–1982 ja sovelletun kemianteollisuuden johtaja 1982–1992.

Raisio Chemicals Oy:n varatoimitusjohtaja Hannus oli 1992–1999 ja toimitusjohtaja 1999–2004, Raisio Yhtymä Oyj:n kemianteollisuuden johtaja ja Raisio Chemicals -toimialaryhmän johtaja 2001–2003 sekä Ciba Speciality Chemicals Oy:n johtaja eri tehtävissä 2004–2007. Hänellä on ollut myös useita liike-elämän ja muita luottamus- ja asiantuntijatehtäviä. Teollisuusneuvoksen arvonimen Hannus sai 2007.

Lähteet
-------

1. 1 2 3  Kivistö, Terhi: Teollisuusneuvos Kai Hannus (1945–). *Suomen talouselämän vaikuttajat* -verkkojulkaisu (maksullinen). 18.12.2013. Suomalaisen Kirjallisuuden Seura. Viitattu 26.1.2024.
2. ↑  Papperskemi är hans liv och föda. Kai Hannus och Raisiokoncernen har följts åt i 30 år. På torsdag fyller han 60.  *Åbo Underrättelser*, 13.12.2005, nro 240< Sivut = 14. Kansalliskirjasto. Viitattu 26.01.2024.  (ei-vapaa)
Minnesota sinetti (1983–)
Uusi sinetti, joka on tarkoitus ottaa käyttöön 11. toukokuuta 2024.
**Minnesotan sinetti** on Yhdysvaltain osavaltio Minnesotan virallinen tunnus sen lipun ohella. Sinettiä käytetään muun muassa virallisten asiakirjojen todentamiseksi.

Sinetti kuvaa Minnesotan historian ja kulttuurin tärkeitä aiheita, kuten maatalouden kasvua, alkuperäisväestöjen perintöä ja villin luonnon kesyttämistä. Sinetissä lukee punaisella nauhalla osavaltion ranskankielinen motto "L’Etoile du Nord" (suom. *Pohjoisen tähti*). Sinetin reunoilla lukee englanniksi "The Great Seal of the State of Minnesota" (suom. *Minnesotan osavaltion suursinetti*). Vuosiluku 1858 viittaa vuoteen, jolloin Minnesotasta tuli Yhdysvaltain osavaltio. Nykyinen versio sinetistä on otettu käyttöön toukokuussa 1983.

Uuden osavaltionlipun suunnittelun yhteydessä vuonna 2023 päätettiin suunnitella myös uusi sinetti, sillä nykyisen sinetin esitystapaa alkuperäisasukkaasta pidettiin vanhanaikaisena. 5. joulukuuta 2023 osavaltion edustajainhuone valitsi uuden Ross Brugginkin suunnitteleman sinetin, joka sisältää muun muassa kuikan, pohjantähden ja dakotankielisen fraasin "Mni Sóta Makoce" (suom. *maa, jossa vedet heijastavat taivasta*).

Aiemmat versiot
---------------

* Historiallinen vaakuna, piirretty versio vuodelta 1876Historiallinen vaakuna, piirretty versio vuodelta 1876

Lähteet
-------

1. ↑  State Seals List *50states.com*. Viitattu 14.1.2024. (englanniksi)
2. ↑  List of State Seals *State Symbols USA*. Viitattu 14.1.2024. (englanniksi)
3. ↑  What to know about Minnesota’s new state flag and seal *PBS*. Viitattu 14.1.2024. (englanniksi)

Yhdysvaltain osavaltioiden sinetit

* Alabama
* Alaska
* Arizona
* Arkansas
* Colorado
* Connecticut
* Delaware
* Etelä-Carolina
* Etelä-Dakota
* Florida
* Georgia
* Havaiji
* Idaho
* Illinois
* Indiana
* Iowa
* Kalifornia
* Kansas
* Kentucky
* Louisiana
* Länsi-Virginia
* Maine
* Maryland
* Massachusetts
* Michigan
* Minnesota
* Mississippi
* Missouri
* Montana
* Nebraska
* Nevada
* New Hampshire
* New Jersey
* New York
* New Mexico
* Ohio
* Oklahoma
* Oregon
* Pennsylvania
* Pohjois-Carolina
* Pohjois-Dakota
* Rhode Island
* Tennessee
* Texas
* Utah
* Vermont
* Virginia
* Washington
* Wisconsin
* Wyoming
**Girasole** (sardiksi *Gelisùli*) on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 1 291 asukasta (vuonna 2016) ja sen pinta-ala on 13,16 neliökilometriä. Se sijaitsee 10 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Girasole** Wikimedia Commonsissa

Nuoron maakunta
Aritzo | Arzana | Atzara | Austis | Bari Sardo | Baunei | Belvì | Birori | Bitti | Bolotana | Borore | Bortigali | Cardedu | Desulo | Dorgali | Dualchi | Elini | Fonni | Gadoni | Gairo | Galtellì | Gavoi | Girasole | Ilbono | Irgoli | Jerzu | Lanusei | Lei | Loceri | Loculi | Lodine | Lodè | Lotzorai | Lula | Macomer | Mamoiada | Meana Sardo | Noragugume | Nuoro | Oliena | Ollolai | Olzai | Onanì | Onifai | Oniferi | Orani | Orgosolo | Orosei | Orotelli | Ortueri | Orune | Osidda | Osini | Ottana | Ovodda | Perdasdefogu | Posada | Sarule | Silanus | Sindia | Siniscola | Sorgono | Talana | Tertenia | Teti | Tiana | Tonara | Torpè | Tortolì | Triei | Ulassai | Urzulei | Ussassai | Villagrande Strisaili
Kapteeni Bror Berndt Höök metsästysasussa karhun päällä 1892.
**Bror Berndt Höök** (15. elokuuta 1834 Tammisaari – 21. kesäkuuta 1901 Kuopio) oli suomalainen kanavainsinööri, joka tunnettiin myös karhunkaatajana.

Höökin vanhemmat olivat tullilaitoksen luutnantti Erik Höök (1792–1848) ja Ulrika Charlotta Sofia Aminoff (1806–1885). Hän kävi Haminan kadettikoulun 1856 ja palveli sitten arkkiherttua Franz Karlin krenatöörirykmentissä 1856–1858 ja Hämeenlinnan tarkk'ampujapataljoonassa 1858–1863. Hänet ylennettiin luutnantiksi 1859 ja kapteeniksi 1870. 

Höök opiskeli myös insinööriksi ja oli Tie- ja vesirakennuskunnan palveluksessa vuosina 1863–1898. Hän johti kanavainsinöörinä Konnuksen kanavan rakentamista 1867–1868, Taipaleen kanavan rakentamista 1868–1870, Ahkiolahden kanavan rakentamista 1873–1874 ja Pielisjoen kanavien rakentamista 1874–1879. Höök toimi Pielisjoen kanavien kaitsijana 1879–1889 ja sen jälkeen piiri-insinöörinä Päijänteen alueella 1889–1891 ja Kuopiossa 1891–1898.

Höök kaatoi elämänsä aikana 134 täyskasvuista karhua, joista suurin painoi noin 300 kiloa. Tätä enemmän karhuja tiedetään Suomessa kaataneen vain Martti Kitusen, 193 aikuista karhua. Höök metsästi karhuja etupäässä Itä-Suomessa sekä Venäjän Karjalan puolella Ilomantsin takaisissa erämaissa. Höök käytti karhujen ampumiseen lyhyellä matkalla tehokasta kaksipiippuista haulikkoa, jonka toinen piippu oli sileä ja toinen rihlattu. Hän naulasi haulikon tukkiin hopeanaulan jokaisen karhunkaadon jälkeen niin, että niistä muodostui vähitellen tähtikuvio. Muina aseina Höök käytti Lancaster-mallista luodikkoa ja keihästä.

Höök oli vuodesta 1862 lähtien naimisissa serkkunsa, Vaasan hovioikeuden presidentin Selim Ekbomin tyttären Hedvig Augusta Ekbomin kanssa. Berndt Höökin veli Fridolf Höök johdatti suomalaisen siirtokunnan Amurinmaahan. Toinen veli insinöörieversti Alexander Alfred Höök palveli 35 vuotta Venäjän laivastossa.

Lähteet
-------

* Kuka kukin oli (Wikiaineisto)
* Antti Manninen: Berndt Höök kaatoi karhuja ja rakensi kanavia Itä-Suomessa, Helsingin Sanomat 22.4.2007 (luettu 26.3.2008)[vanhentunut linkki]

### Viitteet

1. ↑  
Landsorten – Rikligt jagtbyte.  *Finlands Allmänna Tidning*, 09.02.1877, nro 33, s. 1–2. Helsinki: Artikkelin verkkoversio. Viitattu 20.11.2008.  (ruotsiksi)
2. ↑  Officerare och civilmilitärer vid 6. Tavastehus, indelta finska skarpskyttebataljon 1854-1868 (Arkistoitu – Internet Archive), Genos 68(1997), s. 25–35
3. 1 2  
Dödsfall. Alexander Alfred Höök.  *Aftonposten*, 25.02.1896, 1896. vsk, nro 46, s. 2. Artikkelin verkkoversio. Viitattu 20.11.2008.  (ruotsiksi)

Aiheesta muualla
----------------

* Karhu-Haukka, Hakkapeliitta, 14.08.1934, nro 33, s. 16, Kansalliskirjaston digitaaliset aineistot

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |
|  |
| Henkilöt | 
* Uppslagsverket Finland

 |

 |
**Barbora Krejčíková** (s. 18. joulukuuta 1995 Brno) on tšekkiläinen tennispelaaja. Parhaimmillaan hän on ollut kaksinpelissä WTA-listan sijalla 15 kesäkuussa 2021 ja nelinpelissä hän nousi maailmanlistan ykköseksi lokakuussa 2018. Hän on voittanut urallaan kaksi WTA-turnausta kaksinpelissä ja yhdeksän WTA-turnausta nelinpelissä.

Krejčíková voitti junioriurallaan vuonna 2013 Ranskan avointen, Wimbledonin sekä Yhdysvaltain avointen nelinpeliturnaukset yhdessä Kateřina Siniakován kanssa. Hän voitti vuonna 2015 ensimmäisen WTA-turnauksen nelinpelinsä sekä yhden WTA 125K -sarjan nelinpelin. Nürnbergin WTA-turnauksessa 2017 hän pääsi loppuotteluun, jossa hävisi Kiki Bertensille. Vuonna 2018 Krejčíková voitti sekä Ranskan avointen että Wimbledonin nelinpeliturnaukset Siniakován kanssa. Vuonna 2019 he voittivat Rogers Cupin sekä Linzin turnaukset. Krejčíková ja Siniaková avasivat kauden 2020 voittamalla Shenzhenin WTA-turnauksen. Australian avoimissa 2020 Krejčíková eteni kaksinpelissä toiselle kierrokselle selvitettyään ensin karsinnat ja voitettuaan pääsarjan avauskierroksella Kaia Kanepin. Toisella kierroksella hän hävisi Jekaterina Aleksandrovalle. Ranskan avoimissa 2021 Krejčíková eteni sijoittamattomana pelaajana kaksinpelissä välieriin, missä hän kohtasi Kreikan María Sákkarin. Lopulta hän voitti turnauksen. Hän voitti myös nelinpelin Siniakován kanssa.

Krejčíková voitti sekanelinpelin Australian avoimissa 2019 Rajeev Ramin kanssa sekä vuotta myöhemmin Nikola Mektićin kanssa.

Lähteet
-------

1. 1 2 3 4  Barbora Krejčíková WTA:n sivuilla (englanniksi)
2. 1 2  Barbora Krejčíková ITF:n sivuilla (englanniksi)
3. ↑  "Tämä on jotain sellaista, josta en ole pystynyt edes unelmoimaan" – sijoittamaton Barbora Krejcikova välierävaiheeseen Ranskan avoimissa *Yle Urheilu*. Viitattu 9.6.2021.
4. ↑   Barbora Krejcikova defeats Anastasia Pavlyuchenkova to win first French Open title - Sportsnet.ca *www.sportsnet.ca*. Viitattu 14.6.2021.
5. ↑  Barbora Krejcikova doubles up at French Open to make mark on history *the Guardian*.  13.6.2021. Viitattu 14.6.2021. (englanniksi)

Aiheesta muualla
----------------

* Barbora Krejčíková WTA:n sivuilla (englanniksi)
* Barbora Krejčíková ITF:n sivuilla (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Puola

 |

 |
**Escolca** (sardiksi *Iscròca*) on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 589 asukasta (vuonna 2016) ja sen pinta-ala on 14,76 neliökilometriä. Se sijaitsee 416 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Escolca** Wikimedia Commonsissa

Etelä-Sardinian maakunta
Arbus | Armungia | Ballao | Barrali | Barumini | Buggerru | Burcei | Calasetta | Carbonia | Carloforte | Castiadas | Collinas | Decimoputzu | Dolianova | Domus de Maria | Domusnovas | Donori | Escalaplano | Escolca | Esterzili | Fluminimaggiore | Furtei | Genoni | Genuri | Gergei | Gesico | Gesturi | Giba | Goni | Gonnesa | Gonnosfanadiga | Guamaggiore | Guasila | Guspini | Iglesias | Isili | Las Plassas | Lunamatrona | Mandas | Masainas | Monastir | Muravera | Musei | Narcao | Nuragus | Nurallao | Nuraminis | Nurri | Nuxis | Orroli | Ortacesus | Pabillonis | Pauli Arbarei | Perdaxius | Pimentel | Piscinas | Portoscuso | Sadali | Samassi | Samatzai | San Basilio | San Gavino Monreale | San Giovanni Suergiu | San Nicolò Gerrei | San Sperate | San Vito | Sanluri | Santadi | Sant’Andrea Frius | Sant’Anna Arresi | Sant’Antioco | Sardara | Segariu | Selegas | Senorbì | Serdiana | Serramanna | Serrenti | Serri | Setzu | Seui | Seulo | Siddi | Siliqua | Silius | Siurgus Donigala | Soleminis | Suelli | Teulada | Tratalias | Tuili | Turri | Ussana | Ussaramanna | Vallermosa | Villacidro | Villamar | Villamassargia | Villanova Tulo | Villanovaforru | Villanovafranca | Villaperuccio | Villaputzu | Villasalto | Villasimius | Villasor | Villaspeciosa